4 ISIGIDIMI SAMAXOSA, DECEMBER 1, 1880.

EZOCINGO.

Kutiwa : — U Stokwe ka Ndlela, usele tumele ncwadi mbini kwi mantyi engu Mr. Driver e Lady Frere, zokucela uxolo. Wenje njalo u Gecelo kwe yase Dordrecht ima­ntyi. Kungene uloyiko olukulu kunene pakati kwaba Tembu, abanakuyi qonda lento yokuba, azi lama gor'a amhlope avela pina, asuke amane egaleleka ngoku galeleka elizweni labo.

Luti oluvela kwi mantyi enkulu yase Batenjini —Kufike incwadi evuyise kunene ivela ku Brownlee, iti u Thomson ukululwe ngu Hawthorn, kunga kanga kuhlokome nesi tonga esinye. Utsho ati ke u Brownlee, wanele ngemipu nengxawa.

Lute oluvela ku Mr. Levey, lomhla we 17 ku November, u Stokwe ufile. Ute esele yinxwelera, wahamba imayile ezimbini nge hashe, wand’ ukutuleka ehasheni. Ufele kufupi nevenkile ka Kenneley.

Luti olwase Lusutu:—Kute e Maseru, ngo November 12. Kwafika indaba ezimbi zivela e Leribe. Ondiyalwa bawele u Jonathan Molappo izolo kusasa, yasuka impi yake yaqezuka, enye yagalela ko kaka kampetu, wapuma nama shumi asibazo u Jonathan, bapumelela okweziqu ezo zabo ; base Fort Bell siteta nje. Kutiwa fan’ ukuba umdumbu wondiyalwa besositili sase Leribe, ngama waka amatatu. Evetu impi, likulu linye laba mhlope, nama kulu mabini nama shumi mahlanu aba ntsundu. Impi eyi Diamond Field Horse, ipetwe ngu Captain Lawrence, ima kulu ma­bini, imka kusasa nje, ukuya kunceda i Leribe.

Umkosi opume ngolwe 11 ku November e Mtata ucite amakulu osibozo waba vukela u Rulumente, wabulala kulompi amashumi omane. Kuma Rulumente kufe ama Mfengu amabini kwa ngxwelerwa batatu, kwafa amahashe amatatu.

EZASE CAPE TOWN.

Ngolwe 15 ku November.—Umkombe oyi *Nubian* ufike kusasa nje no mpati wemikosi, u Leicester Smythe ; sele pete imikosi e Kapa.

Kuse bupitipiti e Ireland. Umnini mhlaba ogama lingu Hutchins wati egoduka weva ngesi tonga kudutyulwa yena, waposwa kodwa; yati imb'umbulu yabulala umqubi we nqwelo.

Ipepa eliyi *London Times* liti ngokuteta ngale mfazwe yabe Sutu. Nokuba aba lauli be Kapa (Cape Government) banayi pina indlela yoku pata utshaba, imfanelo yomhlope yeyoku pata nge nceba, amoyisileyo.

EKAHLABANI—E LUSUTU.

Uti umfo obalisa ngale mini, kwaliwa kulentaba:—Fan’ ukuba senizive kade ezindaba zolu lulwo. Ngolwe 19 ku November, sagalelelwa ngabe Sutu abayimpi nati, mhla kanye kwafika impi eyayi za kunceda tina e Lusutu. Makuti ke lompi yetu isahambe imayile ezi ntatu, kwati kwaba bake uluhlu, beva ngembumbulu, zivela eluqaqeni lwentaba, kwati kunge nini, zagalelwa kuyo yonke isituba se yard ezi makulu ma­hlanu. Kute emva kwe zitonga ezibini zenkanunu, alutabata olwaqaqa amapolisa, lube lukangelise kwela cala usingisa kulo lomkosi wetu. Bake banga bangemisa apo abe Sutu, band’ uku rola saku sondela kwi nduli ekutiwa yi Kahlabani. Uti ke yena lo ubalisayo, waye kumkosi wase Monti, opetwe ngu Captain Nettleton. Uti ke lo­mhla kubo kwafa amashumi amatatu, lati ishumi lazi nxwelera, kwa sinda amashumi akwa matatu (kuba babe 70 bebonke).

E BATENJINI.

UKUSHIYWA KOMZI WAKWA COFIMVABA SOUTHEY VILLE.

Abalesi betu bokumbula ukuba kwi *Sigidimi* sefileyo inyanga, sasisapele ukuxela ezomfazwe, ekulwa u Tyali kweyase Batenjini, saxela apo kwaku sate xa kona kwe zelozwe.

Ke namhla amapepa ongeza indawo eti kuwo wonke lomhlaba wakwa Tato, ludunkunku lunye lwe mfazwe. Telekelela ukuba siteta nje, atsho ke amapepa, akuseko nanye imantyi kwa Tato apo, akuseko venkile, seli ngamabulu aze, ezisinde ekutshisweni. Ati amapepa zininzi intsizi ngentsizi esezibonakala, nje ngoko iyinto enjalo imfazwe imbacu ezishiye imile yazo, zapangwa kwetu nezinjani, kuse kunjalo. Nantso ke imbangi ebangele ukuba lomzi kutiwa ku kwa Cofimvaba maushiywe.

Kutiwa ngama pepa, ite imantyi yakona, u Mr. Levey, yakuqonda ukuba kuya liwa, yabika kwa Rulumente, ezitembile kodwa zona inkosi ezinje ngo Matanzima, Siqungati Ndar'ala, no Falo, wayeranela ezinye, ezingo Stokwe Ndlela ngoku suke kubonakale ukuba intanga ziyanabelana nezase lu Sutu; suke roqo izigitshimi zalamacala omabini zihambisa indaba. Ute ke akuyi qonda lonto, wacela imfa- kadolo (rifles) ezimashumi mahlanu kowabo. Waye ke yena ekangele endaweni yokuti, nokuba ide yaba yimfazwe kanye, umakahlale yena kwa Cofimvaba apo, ukuze iti yo­nke into exunele ku Rulumente, inyatame kona, ijozele kona. Weyesele umzi lo ewulungisa, sekumbiwe nemisele etile. Yaye impi abesele nayo, ingaba mhlope abali 12, ingu Ndar'ala, nonyana, no mninawe wake, kwakuko nama Mfengu ali 100, ndawonye nama Lawo, eyona mpi ebeqamele ngayo.

E ENGLAND.

U Mr. Colliard, umfundisi wase lu Sutu, utyelele kwela kowabo—e France—ude waya kufika nase England nase Scotland, eba vuselela, eba xelela abantu balomazwe, ngalo msebenzi uza kwenziwa li Bandla (Society) lama French, woku tumela Ilizwi lika Tixo kwamanye amazwe angase- ntla e Africa, nga koma Zambesi. Kuluvuyo ukuva ukuba wamkelwe ngobubele waluzuza kakuhle noncedo. Lomse- benzi angawo ungo wohlobo oluya kunceda onke amanye amabandla aliqubayo Ilizwi lika Tixo.

Ngale nyanga ifileyo kwaye kuko uqwitelo olukulu, olwenzakalisa kakulu. Yaba mininzi imikombe eqekezwe ngumoya.

INDLU YEZI CAKAKAZI E QONCE.

Kuko omnye umsebenzi omhle onxanyelwe ukulingwa ngaba zizihlobo zaba Ntsundu. Ngenxa yokubona kwake ukwonokala kwezimilo zamanye amankazana, asebenzayo ezi Dolopini, ute u Miss Bond wase Newlands, (e Nxaruni) oko ebe ke waya e England, wavelisa eli q'inga:—Lokuba kumiswe indlu yezi cakakazi, apo ziya kuba noku fumana inda­wo yokulala, ziti ezisa funa umsebenzi zibe nokuhlala kona. Zoti ezi ngenayo kona zirole intwana yemali. Sekuko inenekazi elite lingeza lize kuyi linga, ukuba aba Ntsundu bangati bayi xase into enjalo. Abane ndawo abanga zivelisayo ngoku malunga nalonto, banga bekisa incwadi zabo ku Miss Bond lowo, nokuba kuku Mhleli we *Sigidimi.*

IZINTO ZE NTENGO,

E Bayi.—Ngolwe 12 ka November Uboya be gusha obuhlanjwe ngo mashini, butengiswe ngamanani amahle. Ibali ezine zifumene Is. 8d., nge ponti. Obunga hlanjiweyo butengiswa nge 6|d. ne 71d., nge po- nti. Uboya be bokwe nge Is. 4d., kude kuye nakwi Is. 51d. Intsiba ze nciniba ezimhlope ezintle zifike nakwi £3 7s., nge ponti, zati ezona zintle zazuzwa nge £65 nge ponti. E Qowce amazimba £3, umbona £1 18s. Imbotyi £1 13s. larsi £1 7 6d. Umgubo £1 18s. La ngama nani nge nxowa. Ihabile 13s 6d nge 100 le penti.